Разгневени шотландски депутати демонстративно напуснаха британския парламент Разгневени шотландски депутати демонстративно напуснаха британския парламент по време на дебат за Брекзит , информира " Ройтерс " . Депутати от Шотландската национална партия напуснаха британския парламент , след като лидерът им беше изгонен от Камарата на представителите в спор за Брекзит . Иън Блекфорд , председател на парламентарната група на Шотландската национална партия , беше изгонен от пленарна зала от председателя на камарата заради отказ да седне на мястото си . Блекфорд поиска нов дебат за Шотландия и Брекзит . Във вторник британските депутати прокараха законодателство за Брекзит , включително и мерки , които засягат Шотландия в областта на земеделието и рибарството . Те са приети без съгласието на шотландския парламент , където националната партия е най - голямата политическа група . Решението за изгонването на Блекфорд предизвика бурно недоволство и обвинения на Шотландската национална партия , че правителството на премиера Тереза Мей пренебрегва Шотландия . Блекфорд заяви пред БиБиСи , че правителството не показва уважение към Шотландия . " Нека не се заблуждаваме - това конституционна криза " , подчерта той и добави , че няма да седят и да гледат как се отнемат пълномощията на шотландския парламент .